SMPC ปักธงปี 65 ยอดขายโต 15% พร้อมบุกตะวันออกกลาง
SMPC เผยปี 64 รายได้ขาย 4.55 พันลบ. รับราคาขายปรับตัวสูงขึ้น หนุนกำไรโต 18% ตั้งเป้าปี 65 ยอดขายเติบโต 15% พร้อมบุกตลาดตะวันออกกลาง
SMPC เผยปี 64 รายได้ขาย 4.55 พันลบ. รับราคาขายปรับตัวขึ้น ตั้งเป้าปี 65 ยอดขายเติบโต 15% พร้อมบุกตลาดตะวันออกกลาง
3 มี.ค. 2565

นางสาวกัญญา วิภาณุรัตน์ ผู้ช่วยกรรมการผู้จัดการ (สำนักงาน) บริษัท สหมิตรถังแก๊ส จำกัด (มหาชน) หรือ SMPC ได้เปิดเผยถึงทิศทางธุรกิจของบริษัทในปี 2565 ผ่านงาน Opportunity Day ซึ่งจัดโดยตลาดหลักทรัพย์แห่งประเทศไทย ในวันที่ 28 ก.พ. 2565 ว่า ผลการดำเนินงานในปี 2564 มีรายได้จากการขายอยู่ที่ 4,550.35 ล้านบาท เติบโต 14.5% เทียบกับปีก่อน เนื่องจากราคาขายเฉลี่ยสูงขึ้นจากการปรับราคาขายที่เพิ่มขึ้นให้สอดคล้องกับราคาวัตถุดิบ (เหล็ก) ที่เพิ่มขึ้นตามราคาตามราคาตลาดโลก และสัดส่วนการขายถังสามส่วนที่ราคาสูงเพิ่มขึ้น ทั้งนี้ด้วยปริมาณการขายและราคาขายที่ปรับตัวเพิ่มขึ้น ส่งผลให้บริษัทมีกำไรสุทธิ 727.78 ล้านบาท เติบโต 17.63% เทียบกับกับปีก่อนหน้า
นอกจากนี้ยังได้เปิดเผยแผนธุรกิจในปี 2565 โดยบริษัทฯ ตั้งเป้ายอดขายเติบโต 10-15% เทียบกับปี 2564 โดยตั้งเป้าขายถังแก๊สไว้ที่ 8 ล้านใบ รวมไปถึงการบุกตลาดตะวันออกกลางที่มากขึ้น จากการที่รัฐบาลไทยและซาอุดิอาระเบียจะมีการจับมือ Business Matching ซึ่งจะเป็นผลดีต่อ SMPC และคาดการณ์ว่าผลประกอบการในไตรมาส 1/2565 จะเป็นไปตามเป้า ขณะที่มี Backlog ที่สามารถรองรับผลประกอบการได้ยาวจนถึงไตรมาสที่ 2/2565